**SAMTYKKEERKLÆRING**

Ordprocessering og -betydning

Du er inviteret til at deltage i en undersøgelse om, hvordan du læser og processerer ord og deres betydning. Du bedes gennemlæse denne samtykkeerklæring og afklare ethvert spørgsmål, du har, inden du samtykker til at deltage i undersøgelsen.

Denne undersøgelse ledes af Dr. Erin M. Buchanan, professor i Cognitive Analytics ved Harrisburg University of Science and Technology.

**Baggrundsinformation:**

I denne undersøgelse vil du blive bedt om at besvare en række spørgsmål om ordbetydninger. For eksempel kan du blive bedt om at definere et ords egenskaber, vurdere, hvor godt du kender et ord eller bedømme, hvorvidt en serie af bogstaver udgør et virkeligt ord.

**Procedure:**

Hele undersøgelsen foregår online og udføres via en computer eller bærbar med et tastatur. Undersøgelsens enkeltdele udvælges tilfældigt for hver deltager. Du vil blive instrueret nærmere om undersøgelsens indhold senere. Efter du er færdig med undersøgelsen, kan du få mere at vide om dens formål. Hele undersøgelsen bør tage under 30 minutter.

**Risici og Fordele ved Deltagelse i Undersøgelsen:**

Ingen identificerende information vil blive indsamlet, og derfor bør dine besvarelser være anonyme. Undersøgelsen minder om et onlinespil og kan derfor medføre udmattelse eller kedsomhed, afhængigt af hvilken opgave, du bliver tildelt.

Der er ingen direkte fordel ved deltagelse i undersøgelsen. Dog vil din besvarelse være med til fremme forskning i sprog og kognitive hukommelsesprocesser.

**Betaling:**

Der er mulighed for at modtage betaling for din deltagelse, hvis du udfører undersøgelsen via en lokal forsker.

**Fortrolighed og Deling af Data:**

Der er taget flere foranstaltninger for at forsikre, at al din information forbliver anonym. Dataene fra projektet vil blive offentliggjort, så andre forskere kan bruge det, men intet data vil være direkte forbundet til dig. Hverken dit navn eller andre identificerende oplysninger vil blive tilføjet til datasættet. Desuden vil ingen referencer, der kunne knytte dig til undersøgelsen, fremgå i mundtlige eller skriftlige fremstillinger om undersøgelsen. Udgivelser om undersøgelsen vil ikke fremsætte informationer, som du kan identificeres ved hjælp af.

Før dine data deles med nogen udenfor forskningsgruppen, vil al potentielt identificerende information blive fjernet. De anonyme data kan blive brugt af forskningsgruppen eller delt med andre forskere i forbindelse med relateret eller urelateret fremtidig forskning. Dine anynome data kan også blive gjort offentligt tilgængelige i online datadepoter, såsom Open Science Framework (som er gratis datadepoter, der kræver registrering for adgang), hvilket tillader andre forskere og interesserede parter at tilgå dataene for yderligere analyse.

**Bemærk venligst at din data vil være fuldkomment anonym. Dette medfører, at du ikke kan anmode om at få det slettet, efter du har gennemført undersøgelsen.**

**Frivillig Deltagelse i Undersøgelsen:**

**Deltagelse i denne undersøgelse er frivilligt:**

Din beslutning om, hvorvidt du vil deltage eller ej, vil ikke påvirke din nuværende eller fremtidige relation til Harrisburg University of Science and Technology eller din lokale institution. Hvis du beslutter dig for at deltage, er du frit stillet til ikke at besvare et givent spørgsmål eller til at trække dig fra undersøgelsen på et hvilket som helst tidspunkt uden konsekvenser.

**Kontakt og Spørgsmål:**

Forskerne bag undersøgelsen er Dr. Erin M. Buchanan i samarbejde med Psychological Science Accelerator. Hvis du har nogle spørgsmål, **opfordrer** **vi dig** til, at du kontakter Dr. Erin M. Buchanan via [ebuchanan@harrisburgu.edu](mailto:ebuchanan@harrisburgu.edu).

**Spørgsmål eller Bekymringer:**

Denne undersøgelse er blevet evalueret af det etiske råd på Harrisburg University of Science and Technology. Rådet har besluttet at undersøgelsen opfylder kravene for forskning med mennesker, som de er fremsat af hhv. USA, staten Pennsylvania samt Harrisburg University of Science and Technology.

***Du kan anmode om en kopi af denne erklæring til din egen beholdning.***