טופס הסכמה

**הבנת עיבוד מילים ומשמעות**

אתם מוזמנים להשתתף במחקר על האופן שבו אתם קוראים ומעבדים מילים, יחד עם משמעותן. אנו מבקשים מכם לקרוא טופס זה ולשאול כל שאלה שיש לכם לפני שתסכימו לקחת חלק במחקר.

מחקר זה נערך על ידי ד"ר ארין מ. ביוקנן, פרופסור לניתוח קוגניטיבי באוניברסיטת האריסבורג למדע וטכנולוגיה, ודוקטור קובי מורבינסקי, החוקר המקומי, מהמחלקה לניהול באוניברסיטת בן-גוריון.

**מידע רקע:**

במחקר זה תתבקשו להשיב על שאלות שונות על תפיסה של מילים. לדוגמה, ייתכן שתתבקשו להגדיר את התכונות של מילה, לדרג את מידת היכרותכם עם מילה, או לשפוט האם מחרוזת אותיות היא מילה אמיתית.

**התנהלות המחקר:**

מחקר זה הנו מקוון לחלוטין, עליכם להתחבר ממחשב שולחני או נייד עם מקלדת. תקבלו הנחיות לגבי קטעי הניסוי אשר נבחרים באופן אקראי עבור כל משתתף. לאחר שתסיימו את הניסוי, תוכלו ללמוד עוד על המחקר ומטרות המחקר. השלמת הניסוי כולו אמורה להימשך פחות משלושים דקות.

**סיכונים ויתרונות בהשתתפות במחקר:**

אף מידע מזהה לא ייאסף ממכם, ולכן, התשובות שלכם צריכות להיות אנונימיות. המחקר הנוכחי דומה למשחק מקוון, שעלול לגרום לעייפות מסוימת או שעמום על בסיס המשימה שאתם מתבקשים לבצע.

להשתתפות במחקר זה אין תועלת ישירה עבורכם. עם זאת, התשובות שלכם יתרמו להבנתנו בנוגע לתהליכים של שפה וזיכרון קוגניטיבי.

**פיצוי:**

תקבלו פיצוי עבור השתתפותכם בניסוי זה באמצעות החוקר המקומי שלכם.

**סודיות ושיתוף נתונים:**

ננקטים אמצעים כדי להבטיח שכל המידע שתספקו יהיה אנונימי. הנתונים מפרויקט זה יפורסמו בפומבי לשימושם של חוקרים אחרים; עם זאת, אף מידע לא יקושר אליכם ישירות. שמכם או כל מידע מזהה אחר לא יוכנס למערך הנתונים ולא יינתנו אזכורים בדוחות בעל פה או בכתב שיכולים לקשר אתכם למחקר. בכל פרסום, מידע יינתן באופן שלא ניתן יהיה לזהות אתכם.

לפני שיתוף הנתונים שלכם אל מחוץ לצוות המחקר, כל מידע מזהה פוטנציאלי יוסר. הנתונים האנונימיים עשויים לשמש את צוות המחקר או להיות משותפים עם חוקרים אחרים, למטרות מחקר קשורות ולא קשורות בעתיד. הנתונים האנונימיים שלכם עשויים גם להיות זמינים במאגרי נתונים מקוונים כגון Open Science Framework שהם מאגרי נתונים חינמיים הדורשים רישום כדי לקבל גישה, המאפשרים לחוקרים אחרים ולבעלי עניין לגשת לנתונים לצורך ניתוח נוסף.

**שימו לב שהנתונים שלכם יהיו אנונימיים, מה שאומר שאינכם יכול לבקש להסירם לאחר שתסיימו את ניסוי זה.**

**אופי התנדבותי של המחקר:**

**ההשתתפות במחקר זה היא בהתנדבות:**

ההחלטה שלכם האם להשתתף לא תשפיע על היחסים הנוכחיים או העתידיים שלך עם אוניברסיטת האריסבורג למדע וטכנולוגיה או המוסד המקומי שלך. במידה ותחליטו להשתתף, אתם יכולים לא לענות על כל שאלה או לפרוש בכל עת מבלי שתשפיעו על מערכות היחסים הללו.

**אנשי קשר ושאלות:**

החוקרים שעורכים את מחקר זה הם ד"ר ארין מ. ביוקנן בשיתוף עם Psychological Science Accelerator. אתם יכול לשאול כל שאלה שיש לכם כעת. אם תהיינה לכם שאלות מאוחר יותר, אתם מוזמנים ליצור קשר עם ד"ר ארין מ. ביוקנן בכתובת ebuchanan@harrisburgu.eduאו עם ד"ר קובי מורבינסקי בכתובת cobym@bgu.ac.il

**שאלות או חששות:**

מחקר זה נבדק על ידי ועדת האתיקה המוסדית ((IRB של אוניברסיטת בן-גוריון. הועדה קבעה כי מחקר זה ממלא את חובות ההגנה בנושאי מחקר אנושי הנדרשים על פי החוק ומדיניות האוניברסיטה.

עותק של מידע זה לשמירת התיעוד שלכם יסופק על פי בקשה.

Recruitment Materials:

<https://osf.io/gp8nv/>