**Samtykkeskjema:**

**SAMTYKKESKJEMA**

Forståelse av ordprosessering og mening

Du er invitert til å være med i en forskningsstudie om hvordan du leser og prosesserer ord, og betydningen ordene har. Vi ber deg å lese dette skjemaet og stille eventuelle spørsmål du har før du samtykker til å delta i studien.

Denne studien blir utført av Dr. Erin M. Buchanan, professor i kognitiv analyse ved Harrisburg University of Science and Technology.

**Bakgrunnsinformasjon:**

I denne studien vil du bli bedt om å besvare ulike spørsmål om ord og begreper. Du kan for eksempel bli bedt om å definere et ords egenskaper, vurdere hvor kjent du er med et ord, eller bedømme om en samling av bokstaver er et ekte ord eller ikke.

**Prosedyre:**

Du vil gjennomføre studien på nett fra en stasjonær eller bærbar datamaskin med tastatur. Du vil bli gitt instruksjoner om deler av eksperimentet som er tilfeldig valgt for hver deltaker. Etter at du har fullført eksperimentet kan du lese mer om studien og målene for denne forskningen. Hele studien bør ta mindre enn tretti minutter.

**Risikoer og fordeler ved å være med i studien:**

Ingen identifiserende informasjon vil bli samlet inn om deg, og dermed er svarene dine anonyme. Studien ligner på et spill på nett, som kan føre til noe tretthet eller kjedsomhet basert på oppgaven du blir bedt om å gjennomføre.

Det er ingen direkte fordeler for deg knyttet til å delta i denne studien. Svarene dine vil imidlertid bidra til vår forståelse av språk og kognitive hukommelsesprosesser.

**Kompensasjon:**

Du kan bli kompensert når du deltar i denne studien gjennom forskeren som rekrutterte deg.

**Konfidensialitet og datadeling:**

Det er iverksatt tiltak for å sikre at all informasjon du oppgir vil være anonym. Dataene fra dette prosjektet vil bli lagt ut offentlig for at andre forskere skal kunne bruke dem; ingen data vil imidlertid bli direkte knyttet til deg. Ditt navn eller annen identifiserende informasjon vil ikke bli lagt inn i datasettet, og det vil ikke bli gjort referanser i muntlige eller skriftlige rapporter som kan knytte deg til studien. I enhver publikasjon vil informasjon bli gitt på en slik måte at du ikke kan bli identifisert.

Før dataene dine deles utenfor forskningsteamet, vil all potensielt identifiserende informasjon bli fjernet. De anonyme dataene kan brukes av forskerteamet eller deles med andre forskere, både til relaterte og ikke-relaterte forskningsformål i fremtiden. Dine anonyme data kan også gjøres tilgjengelig i nettbaserte databaser som Open Science Framework (som er en gratis database som krever registrering for å ha tilgang), som lar andre forskere og interesserte parter få tilgang til dataene for å analysere videre.

**Vær oppmerksom på at dataene dine vil være anonyme, noe som betyr at du ikke kan be om å få dem fjernet etter at du har fullført studien.**

**Studien er frivillig:**

**Det er frivillig å delta i denne studien:**

Din beslutning om å delta vil ikke påvirke ditt nåværende eller fremtidige forhold til Harrisburg University of Science and Technology eller din lokale institusjon. Hvis du bestemmer deg for å delta, står du fritt til å ikke svare på spørsmål eller trekke deg når som helst, uten konsekvenser for deg eller forholdet ditt til de nevnte institusjonene.

**Kontakt og spørsmål:**

Forskerne som utfører denne studien er Dr. Erin M. Buchanan, i samarbeid med Psychological Science Accelerator. Hvis du har noen spørsmål, kan du gjerne stille dem nå. Hvis du har spørsmål senere, **oppfordres du** til å ta kontakt med Dr. Erin M. Buchanan på ebuchanan@harrisburgu.edu.

**Spørsmål eller bekymringer:**

Denne studien er gjennomgått av Harrisburg University of Science and Technologys Institutional Review Board (IRB). IRB har bestemt at denne studien oppfyller forpliktelsene til beskyttelse av menneskelige forsøkspersoner som kreves av statlig og føderal lov og universitetets retningslinjer.

***En kopi av denne informasjonen kan gis på forespørsel.***

**Rekrutteringsmateriell:**

https://osf.io/gp8nv/