**Consent Form:**

**FORMULÁR NA VYJADRENIE SÚHLASU**

Porozumenie spracovaniu a významu slov

Pozývame vás do výskumnej štúdie o tom, ako čítate a spracúvate slová spolu s ich významom. Žiadame vás, aby ste si prečítali tento formulár a položili všetky otázky, ktoré by vás mohli zaujímať, skôr než budete súhlasiť s účasťou v štúdii.

Túto štúdiu uskutočňuje Dr. Erin M. Buchanan, Professor of Cognitive Analytics at Harrisburg University of Science and Technology. Na Slovensku výskum zabezpečuje prof. Peter Halama z Ústavu experimentálnej psychológie CSPV SAV spolu s tímom.

**Základné informácie:**

V tejto štúdii budete požiadaní, aby ste vyplnili rôzne otázky týkajúce sa slovných pojmov. Môžete byť napríklad požiadaní, aby ste definovali vlastnosti slova, zhodnotili, ako dobre poznáte slovo, alebo jednoducho posúdili, či je reťazec písmen skutočným slovom.

**Postup:**

Túto štúdiu absolvujete výlučne online zo stolného alebo prenosného počítača s klávesnicou. Dostanete inštrukcie o jednotlivých častiach experimentu, ktoré sú náhodne vybrané pre každú osobu. Po dokončení experimentu sa môžete dozvedieť viac o štúdii a cieľoch výskumu. Vyplnenie celej štúdie by malo trvať menej ako tridsať minút.

**Riziká a prínosy účasti vo výskume:**

Nebudeme od vás získavať žiadne identifikačné údaje, a preto by vaše odpovede mali byť anonymné. Súčasná štúdia sa podobá online hre, čo môže spôsobiť určitú únavu alebo nudu v závislosti od úlohy, ktorú máte splniť.

Účasť na tejto štúdii vám neprinesie žiadny priamy úžitok. Vaše odpovede však prispejú k nášmu poznaniu jazykových a kognitívnych pamäťových procesov.

**Odmena:**

Po úspešnom ukončení vašej účasti vám bude umožnené zapojiť sa do žrebovania o jednu z piatich desaťeurových poukážok na nákup v Martinus, Alza alebo Mall.

**Dôvernosť a zdieľanie údajov:**

Anonymita všetkých poskytnutých informácií je zabezpečená. Údaje z tohto projektu budú zverejnené, aby ich mohli použiť iní výskumníci, žiadne údaje však nebudú priamo spojené s vami. Vaše meno ani iné identifikačné údaje nebudú uvedené v súbore údajov a v ústnych ani písomných správach nebudú uvedené žiadne odkazy, ktoré by vás mohli spájať so štúdiou. V každej publikácii budú informácie uvedené tak, aby vás nebolo možné identifikovať.

Pred poskytnutím vašich údajov mimo výskumného tímu budú všetky potenciálne identifikačné informácie odstránené. Anonymné údaje môžu byť v budúcnosti použité výskumným tímom alebo zdieľané s inými výskumníkmi na účely súvisiaceho aj nesúvisiaceho výskumu. Vaše anonymné údaje môžu byť tiež sprístupnené v online dátových úložiskách, ako je napríklad Open Science Framework (ide o bezplatné dátové úložiská, ktoré si vyžadujú registráciu na získanie prístupu), ktoré umožňujú ostatným výskumníkom a zainteresovaným stranám prístup k údajom na účely ďalšej analýzy.

**Upozorňujeme, že vaše údaje budú anonymné, čo znamená, že po ukončení štúdie nemôžete požiadať o ich odstránenie.**

**Dobrovoľnosť účasti:**

**Účasť na tejto štúdii je dobrovoľná:**

Vaše rozhodnutie o účasti neovplyvní vaše súčasné ani budúce vzťahy s Harrisburg University of Science and Technology ani s vašou miestnou inštitúciou. Ak sa rozhodnete zúčastniť, môžete sa rozhodnúť neodpovedať na niektorú z otázok alebo kedykoľvek odstúpiť bez toho, aby to malo vplyv na tieto vzťahy.

**Kontakty a otázky:**

Výskum zabezpečuje Dr. Erin M. Buchanan v spolupráci Psychological Science Accelerator. Môžete položiť akékoľvek otázky. Ak budete mať otázky neskôr, môžete sa obrátiť na Dr. Erin M. Buchanan na adrese ebuchanan@harrisburgu.edu. Na Slovensku výskum zabezpečuje tím pod vedením prof. Petr Halama zo Slovenskej akadémie vied SAV, ktorého môžete kontaktovať na adrese peter.halama@savba.sk

**Otázky alebo obavy:**

Táto štúdia bola posúdená Inštitucionálnou kontrolnou komisiou Harrisburg University of Science and Technology. Komisia rozhodla, že táto štúdia spĺňa požiadavky na ochranu subjektov výskumu, ktoré sa vyžadujú podľa štátnych a federálnych zákonov a pravidiel univerzity. Výskum na Slovensku schválila etická komisia Centra spoločenských a psychologických vied SAV.

***Na požiadanie vám poskytneme kópiu týchto informácií, ktorú si môžete ponechať pre svoje potreby.***