**เอกสารยินยอมการเข้าร่วมการวิจัย**

การประมวลคำศัพท์ภาษาไทยและความหมาย

**ขอบคุณที่สนใจเข้าร่วมงานวิจัยในครั้งนี้ กรุณาอ่านข้อมูลต่อไปนี้โดยละเอียด**

คุณได้รับเชิญให้เข้าร่วมงานวิจัยที่ศึกษาเกี่ยวกับวิธีการอ่านและการประมวลคำศัพท์ภาษาไทยของคุณ รวมไปถึงความหมายของคำศัพท์เหล่านั้น กรุณาอ่านแบบฟอร์มนี้และหากมีข้อสงสัยสามารถสอบถามผู้ดำเนินงานวิจัย ก่อนที่คุณจะตกลงเข้าร่วมงานวิจัยในครั้งนี้

**ข้อมูลเกี่ยวกับงานวิจัย:**

ในการวิจัยนี้ คุณจะต้องตอบคำถามต่าง ๆ เกี่ยวกับคอนเซปต์ของคำศัพท์ภาษาไทย ตัวอย่างเช่น คุณอาจถูกถามให้ระบุคุณลักษณะของคำศัพท์ หรือ ประเมินความคุ้นเคยของคุณต่อคำศัพท์นั้น หรือ ตัดสินว่าการเรียงของตัวอักษรนั้นเป็นคำศัพท์ที่มีอยู่จริงหรือไม่

**กระบวนการ:**

คุณจะเข้าร่วมการวิจัยครั้งนี้แบบออนไลน์โดยการใช้คอมพิวเตอร์แบบตั้งโต๊ะหรือโน้ตบุ๊กที่มีแป้นพิมพ์ คุณจะได้รับคำแนะนำเกี่ยวกับการทดสอบชุดต่าง ๆ ซึ่งจะถูกมอบหมายให้ผู้เข้าร่วมงานวิจัยแต่ละคนแบบสุ่ม หลังจากคุณทำการทดลองเสร็จแล้ว คุณสามารถเรียนรู้เพิ่มเติมเกี่ยวกับการศึกษาและเป้าหมายของการทำวิจัยในครั้งนี้ได้ กระบวนการทั้งหมดใช้เวลาไม่เกิน 30 นาที

**ความเสี่ยงและประโยชน์ของการเข้าร่วมการวิจัย:**

ไม่มีการเก็บข้อมูลส่วนบุคคลใด ๆ จากผู้เข้าร่วมงานวิจัย และคำตอบของคุณจะเป็นแบบนิรนาม ไม่มีการระบุตัวตน การวิจัยในครั้งนี้คล้ายคลึงกับเกมออนไลน์ซึ่งอาจทำให้ผู้เข้าร่วมงานวิจัยรู้สึกเหนื่อยล้าและเบื่อหน่ายบ้างขึ้นอยู่กับชุดคำถามที่คุณได้รับมอบหมาย

ไม่มีประโยชน์ทางตรงที่ผู้เข้าร่วมการวิจัยจะได้รับจากการเข้าร่วมในครั้งนี้ แต่คำตอบของคุณจะมีส่วนช่วยให้เกิดความเข้าใจเกี่ยวกับภาษาและกระบวนการจดจำทางปัญญา

**ค่าตอบแทน:**

ผู้เข้าร่วมการวิจัยทุกคนที่ทำการทดลองเสร็จจะได้ร่วมลุ้นจับรางวัล โดยมีโอกาสเป็นผู้ชนะได้รับรางวัลบัตรกำนัล (มูลค่า 200 บาท) จากการเข้าร่วมงานวิจัย

**การรักษาความลับและการแบ่งปันข้อมูล:**

มีการใช้มาตรการเพื่อให้แน่ใจว่าข้อมูลทั้งหมดที่คุณให้จะไม่มีการระบุตัวตน ข้อมูลจากโครงการนี้จะถูกเผยแพร่สู่สาธารณะเพื่อให้นักวิจัยคนอื่น ๆ นำไปใช้ได้ อย่างไรก็ตาม จะไม่มีข้อมูลใดที่เชื่อมโยงกับคุณโดยตรง ชื่อของคุณหรือข้อมูลที่ระบุตัวตนอื่น ๆ จะไม่ถูกใส่ลงในชุดข้อมูล และจะไม่มีการอ้างอิงใด ๆ ในรายงานด้วยวาจาหรือเป็นลายลักษณ์อักษรที่สามารถเชื่อมโยงคุณไปยังการศึกษานี้ได้ ในการตีพิมพ์ใด ๆ ข้อมูลจะถูกนำเสนอในลักษณะที่ไม่สามารถระบุตัวตนของคุณได้

ก่อนที่ข้อมูลของคุณจะถูกแบ่งปันสู่ภายนอกทีมวิจัย ข้อมูลใด ๆ ที่อาจระบุตัวตนได้จะถูกลบออก ข้อมูลที่ไม่ระบุตัวตนนี้อาจถูกใช้โดยทีมวิจัยหรือแบ่งปันกับนักวิจัยคนอื่น ๆ เพื่อวัตถุประสงค์ในการวิจัยทั้งที่เกี่ยวข้องและไม่เกี่ยวข้องในอนาคต ข้อมูลที่ไม่ระบุตัวตนของคุณอาจมีอยู่ในพื้นที่เก็บข้อมูลออนไลน์ เช่น Open Science Framework (ซึ่งเป็นที่เก็บข้อมูลฟรีที่ต้องลงทะเบียนเพื่อเข้าถึง) ซึ่งอนุญาตให้นักวิจัยและบุคคลที่สนใจอื่น ๆ สามารถเข้าถึงข้อมูลเพื่อนำไปใช้ในการวิเคราะห์เพิ่มเติมได้ในอนาคต

**โปรดทราบว่าข้อมูลของคุณจะไม่มีการระบุชื่อ ดังนั้นคุณจะไม่สามารถขอให้ลบข้อมูลได้หลังจากที่คุณได้ทำการทดลองเสร็จแล้ว**

**ลักษณะความสมัครใจของการวิจัย:**

**การเข้าร่วมงานวิจัยในครั้งนี้เป็นไปโดยความสมัครใจ:**

การตัดสินใจของคุณว่าจะเข้าร่วมหรือไม่นั้นจะไม่ส่งผลกระทบต่อความสัมพันธ์ในปัจจุบันหรืออนาคตของคุณกับมหาวิทยาลัยธรรมศาสตร์ คุณตัดสินใจเข้าร่วม คุณมีอิสระที่จะไม่ตอบคำถามใด ๆ หรือถอนตัวได้ตลอดเวลาโดยไม่กระทบต่อความสัมพันธ์ใด ๆ เหล่านี้

**การติดต่อสอบถาม:**

นักวิจัยที่ดำเนินงานวิจัยในครั้งนี้ คือ ดร. เบนจามิน คลาร์ก ในความร่วมมือกับเครือข่าย Psychological Science Accelerator โดยมี Dr. Erin Buchanan เป็นหัวหน้าโครงการ หากมีข้อสงสัย คุณสามารถสอบถามได้ตอนนี้ หรือ ในภายหลัง โดยสามารถติดต่อ ดร. เบนจามิน คลาร์ก ได้ที่อีเมล [benjamin.c@arts.tu.ac.th](mailto:benjamin.c@arts.tu.ac.th)

**ข้อสงสัยหรือข้อกังวล:**

งานวิจัยนี้ได้รับการอนุมัติด้านจริยธรรมจากคณะอนุกรรมการพิจารณาจริยธรรมการวิจัยในมนุษย์ของมหาวิทยาลัยธรรมศาสตร์ (เลขที่ใบอนุญาต 024/2566) หากคุณมีข้อกังวลเกี่ยวกับการดำเนินการวิจัยนี้ คุณสามารถติดต่อคณะอนุกรรมการพิจารณาจริยธรรมการวิจัยในมนุษย์ของมหาวิทยาลัยธรรมศาสตร์ หรือผู้แทนได้ที่สำนักงานคณะอนุกรรมการพิจารณาจริยธรรมการวิจัยในมนุษย์ มหาวิทยาลัยธรรมศาสตร์ งานวางแผนและบริหารการวิจัย อาคารสำนักงานอธิการบดี ชั้น 3 โทรศัพท์/โทรสาร: 0-2564-4440-79 ต่อ 1804

สำเนาของเอกสารชุดนี้จะถูกจัดส่งให้ตามคำขอ หากท่านต้องการเก็บไว้เพื่อเป็นหลักฐาน

กรุณากด Space เพื่อแสดงความยินยอมในการเข้าร่วมการวิจัย และ ดำเนินการต่อ