**اجازت نامہ**

**الفاظ کے معانی اور پروسیسنگ کی تفہیم**

آپ کواس تحقیق میں شامل ہونے کے لیئے مدعو کیا گیا ہے جواس بارے میں ہے کہ آپ الفاظ کو کس طرح پڑھتے، پراسس کرتے اوران کا مفہوم سمجھتےہیں۔ ہم آپ سے درخواست کرتے ہیں کہ آپ تحقیق میں شمولیت کے لیئے اپنی رضامندی دینے سے پہلے اس فارم کوبغورپڑھیں اورجو سوال آپ کے ذھن میں آئے پوچھ لیں۔

یہ تحقیق ڈاکٹرایرن بکا نن کر رہی ہیں جوسائنس اینڈ ٹیکنالوجی یونیورسٹی آف ہریزبرگ میں تجزیاتی وقوف کی پروفیسر ہیں۔

**شرکت کنندہ کے پس منظر کے بارے میں معلومات**

اس تحقیق میں الفاظ سے متعلق مختلف نظریات کے بارے میں آپ کو مختلف سوالات مکمل کرنے کا کہا جائے گا, کسی لفظ سے ما نوسیت کی درجہ بندی کا پوچھا جائےگا یا یہ پوچھا جائےگا کہ الفاظ کی کہ لڑی حقیقی الفاظ پرمشتمل ہےیا نہیں۔

**طریقہ کار**

اس تحقیق میں آپ کی شمولیت کی بورڈ والےایک ڈیسک ٹاپ کمپیوٹر یا لیپ ٹاپ کے ذریعے مکمل طور پر آن لائن ہوگی۔ ہرشرکت کنندہ کے لیئے تحقیق کے مختلف تجربات میں سے ایک بغیر کسی ترتیب کے منتحب کیا جائےگا اور اسی کو کرنے کے بارے میں اسے ہدایات دی جائيں گی۔ تجربہ مکمل کر لینے کے بعد آپ چاہیں تو تحقیق کے اغراض و مقاصد کے بارے میں مزید جان سکتے ہیں۔ تحقیق کا سارا عمل تقریبا آدھے گھنٹے سے کم وقت میں مکمل ہوجائے گا۔

**تحقیق میں شمولیت کےفوائد اورممکنہ خطرات**

آپ سے کسی طرح کی کوئی شناختی معلومات نہیں لی جائیں گی لہذا آپ کے تمام جوابات پوری طرح گمنام رہیں گے۔ یہ تجربہ ایک آن لائن گیم کی طرح ہے اوردیا گیا ٹاسک بوریت اورتھکاوٹ کا سبب بن سکتا ہے۔

اس تحقیق میں شمولیت کا کوئی براہ راست فائدہ نہیں ہے۔ البتہ آپ کے جوابات لسانیات اور وقوفی یاداشت سے متعلقہ عوامل کو سمجھنے میں مددگارہو سکتے ہیں۔

**معاوضہ**

آپ کے مقامی تحقیق کرنے والے ہوسکتا ہے کہ آپ کواس شمولیت کا کچھ معاوضہ ادا کریں ۔

**رازداری اور ڈیٹا کی شراکت داری**

اس بات کو یقینی بنایا گیا ہے کہ آپ کی دی ہوئی تمام ترمعلومات ہرطرح سے گمنام رہیں۔ اس پراجیکٹ سے حاصل ہونے والے ڈیٹا کی دیگرتحقیق کاروں کے استعمال اور فائدے کے لیئےعام تشہیر کی جائےگی تاہم کسی بھی طرح سے اس کا تعلق براہ راست آپ کی ذات سے نہیں ہوگا۔ آپ کا نام یا کوئی شناختی معلومات اس ڈیٹا سیٹ میں درج نہیں کی جائیں گی اور تحریری یا زبانی رپورٹ میں بھی کوئی ایسا حوالہ نہیں دیا جائے گا کہ جس سے آپ کا اس تحقیق سے کوئی تعلق ظاہر ہو۔ اس تحقیق کی اشاعت میں بھی تمام معلومات اس طرح سےدی جائیں گی کہ کسی شرکت کرنے والے کی شناخت ممکن نہ ہوسکے۔

تحقیق کرنے والی ٹیم کےعلاوہ کسی سےبھی ڈیٹا شیئرکرنے سے پہلےہرطرح کی ممکنہ شناختی معلومات کو مکمل طور پرمٹا دیا جائے گا۔ یہ بےنام و بے شناخت ڈ یٹا ہوسکتا ہے کہ مستقبل میں اس موضوع یا کسی اور موضوع پر تحقیق کے لئیےیہ ٹیم ہی استعمال کرے یا اسےدیگرتحقیق کرنے والوں کےساتھ بھی شیئرکیا جائے۔ ہوسکتا ہے کہ ڈیٹا کےکسی آن لائن مخزن جیسا کہ اوپن سائنس فریم ورک (آن لائن ڈیٹا کے لیئےبلا معاوضہ مخزن جو صرف رجسٹریشن سےقابل رسائی ہوجاتا ہے) پر بھی دوسرے تحقیق کاروں یا د لچسپی رکھنے والوں کومزید تجزیہ اورتحقیق کے لیئے اس بے نام وبے شناخت ڈیٹا تک رسائی فراہم کی جائے۔

**برائے مہربانی نوٹ کرلیں کہ آپ کا ڈیٹا ہرطرح سے بالکل بےنام و بے شناخت ہوگاجس کا مطلب یہ بھی ہے کہ تحقیق مکمل کرنے کے بعد آپ اسے ہٹانے کے لیئے نہیں کہ سکیں گے۔**

**رضاکارانہ تحقیق**

اس تحقیق میں آپ کی شرکت رضاکارانہ ہے۔ آپ کا تحقیق میں شرکت کرنے یا نہ کرنے کا فیصلہ کسی طرح بھی ہیرزبرگ یونیورسٹی یا مقامی ریسرچر کے ساتھ آپ کےتعلقات پراثرانداز نہیں ہوگا۔ اگرآپ تحقیق میں شمولیت کا فیصلہ کرتے ہیں تو پھر بھی آپ کسی سوال کا جواب نہ دینے یا کسی بھی وقت تحقیق سے دست بردار ہونے کے لیئے پوری طرح آزاد ہیں اور یہ بھی تعلقات پراثرانداز نہیں ہوگا۔

**رابطہ اور سوالات**

اس تحقیق میں ڈاکٹر ایرن بکانن کے ساتھ سائیکولوجیکل سائنس ایکسیلیریٹرز بھی شراکت دار ہیں۔ آپ چاہیں تواپنے سوالات ابھی یا بعد میں پوچھ سکتے ہیں۔ **آپ چاہیں تو** اس ای میل پر ڈاکٹر ایرن بکانن سے رابطہ کرسکتے ہیں۔ [ebuchanan@harrisburgu.edu](mailto:ebuchanan@harrisburgu.edu)

**سوالات و خدشات**

ہیرزبرگ یونیورسٹی کی ادارتی نظرثانی مجلس نے اس تحقیق کا تنقیدی جائزہ لینے کے بعد یہ فیصلہ دیا ہےکہ یہ تحقیق یونیورسٹی کی حکمت عملی اور ریاست اور وفاق کے قوانین میں موجود تحقیق میں شامل افراد کی حفاظت کی شرائط پرہر طرح سے پورا اترتی ہے۔

***آپ چاہیں تواپنے ریکارڈ کے لیئے ان معلومات کی ایک نقل طلب کرسکتے ہیں۔***

**بھرتی سے متعلقہ مواد:**

<https://osf.io/qp8nv/>